Diari Oficial de la Generalitat Valenciana


Sumari del DOGV 8545, del 10-05-2019 (2019/4592)

RESOLUCIÓ de 30 d'abril de 2019, de la Conselleria d'Educació, Investigació, Cultura i Esport, de revocació de l'autorització per la no-adaptació al Decret 2/2009 del centre privat Preescolar Mabecar de Castelló de la Plana, amb codi 04288248.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8545

Data del DOGV
:   10-05-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/4592


Data del document
:   30-04-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 30 d'abril de 2019, de la Conselleria d'Educació, Investigació, Cultura i Esport, de revocació de l'autorització per la no-adaptació al Decret 2/2009 del centre privat Preescolar Mabecar de Castelló de la Plana, amb codi 57782839. [2019/4592]  
Antecedents de fets  
Primer. Segons consta en el Registre de Centres Docents de la Conselleria d'Educació, Investigació, Cultura i Esport el centre privat Preescolar Mabecar, amb domicili en Camí Almalafa, número 57, de Castelló de la Plana va obtindre, en data 13 de juny de 1980, autorització, mitjançant Ordre del Ministeri d'Educació i Ciència, per a una unitat de pàrvuls i una de jardí d'infància, amb 45 llocs escolars.  
  
Segon. En data 11 de juny de 2013, se li notifica que han d'acollir-se a la disposició transitòria primera del Decret 2/2009, de 9 de gener, del Consell, pel qual s'estableixen els requisits mínims que han de complir els centres que impartisquen el primer cicle de l'Educació Infantil en la Comunitat Valenciana (DOGV 5932, 14.01.2009), per la qual s'estableix un termini màxim de tres anys perquè els centres autoritzats com a centres d'Educació Preescolar s'adaptaren al que es disposa en el Decret, termini que va finalitzar l'any 2012.  
Tercer. Hui en dia, no consta en aquest Servei d'Autorització de Centres Privats i Concerts Educatius que el centre de referència haja obtingut autorització com a centre d'Educació Infantil de primer cicle, per la qual cosa a data actual es troba en una situació irregular.  
Als fets anteriors els són aplicables els següents:  
  
Fonaments de dret  
1r S'adopta la present resolució d'acord amb les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport.  
2n La disposició transitòria primera estableix que «els centres que atenen xiquets menors de tres anys i no estiguen autoritzats com a centres d'Educació Infantil, o ho estiguen com a centres d'Educació Preescolar, disposaran de tres anys, comptats a partir de la publicació del present decret, per a adaptar-se al que aquest disposa (...)».  
Com ha quedat acreditat el centre privat Preescolar Mabecar de Castelló de la Plana no ha sol·licitat en termini l'adaptació al Decret 2/2009 per a convertir-se en centre d'Educació Infantil de primer cicle, per la qual cosa ha de procedir-se a la revocació de l'autorització de preescolar, per tractar-se d'una autorització qe no té cap cobertura normativa.  
3r El cessament d'activitats docents d'aquest centre no comporta cap perjudici greu per a l'interès públic.  
D'acord amb tot l'anterior, resolc:  
La revocació de l'autorització administrativa pàrvuls per incompliment de la normativa establida, del centre docent privat següent:  
  
  
Codi del centre: 14275672.  
Denominació específica: Centre docent privat.  
Denominació del centre: Preescolar Mabecar.  
Titulars: Manuel Bellón Carot.  
Domicili: Camí Almalafa, número 57.  
Codi postal i localitat: 12824 Castelló de la Plana.  
Província: Castelló de la Plana.  
  
La present resolució tindrà els seus efectes a partir de l'endemà de la publicació en el Diari Oficial de la Generalitat Valenciana. No obstant això, els seus efectes acadèmics s'entenen referits a l'inici del curs escolar 2019-20.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, el present acte, que posa fi a la via administrativa, podrà ser objecte de recurs potestativament en reposició o bé es podrà plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant del conseller amb competències en matèria educativa en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació en el Diari Oficial de la Generalitat Valenciana.  
  
València, 30 d'abril de 2019.- El conseller d'Educació, Investigació, Cultura i Esport: Vicent Marzà Ibáñez.